stanford-oval/wikipedia huggingface dataset:
Lubuklinggau

| Lubuklinggau |
| --- | --- |

 fiLubuklinggau 
 3°17′49″S, 102°51′43″E 
Valtio:  Indonesia
Provinssi:  Etelä-Sumatra
Maantiede
Kokonaispinta-ala:  402 km² 
Korkeus merenpinnasta:  140 m 
Väestö
Väkiluku (2015):  219 180
Väestötiheys:  581 as./km²
 www.lubuklinggau.go.id 
Lubuklinggau on kaupunki Indonesiassa Sumatran saarella Etelä-Sumatran provinssissa. Vuoden 2015 väestönlaskennassa kaupungin asukasluku oli noin 219 000.
Luboš Rob

Luboš Rob (s. 5. elokuuta 1970 České Budějovice, Tšekkoslovakia) on entinen tšekkiläinen jääkiekkoilija. Hän pelasi Tšekkoslovakian ja Tšekin jääkiekkosarjoissa vuosina 1988–2008. Kaudella 1998–1999 hän pelasi Kuopion Kalpassa 19 ottelua.
Lombardian ympäriajo 2006

Lombardian ympäriajo 2006 oli järjestyksessään 100. maantiepyöräilyn Lombardian ympäriajo. UCI ProTouriin kuulunut kilpailu käytiin 245 kilometrin reitillä Mendrisiosta Comoon 14. lokakuuta 2006.
Paolo Bettini karkasi kärkiryhmästä toiseksi viimeisessä nousussa, Civigliossa, 17 kilometriä ennen maalia. Fabian Wegmann tavoitti hänet Civiglion laskun päätyttyä, mutta Bettini pudotti hänet kyydistään San Fermo di Battaglia nousussa, jonka huipulla hän oli 15 sekuntia ennen saksalaista. Bettini voitti kilpailun lopulta kahdeksan sekunnin erolla Samuel Sáncheziin, joka oli tavoittanut Wegmannin kaksi kilometriä ennen maalia.
Tulokset

Lähde:Cyclingnews
|  | Ajaja | Joukkue | Aika |
| --- | --- | --- | --- |
| 1 |  Paolo Bettini | Quick Step-Innergetic | 6.08.06 |
| 2 |  Samuel Sánchez | Euskaltel-Euskadi | + 0.08 |
| 3 |  Fabian Wegmann | Gerolsteiner | + 0.08 |
| 4 |  Cristian Moreni | Cofidis | + 0.14 |
| 5 |  Davide Rebellin | Gerolsteiner | + 0.46 |
| 6 |  Matteo Carrara | Lampre-Fondital | + 0.46 |
| 7 |  Fränk Schleck | Team CSC | + 0.46 |
| 8 |  Michael Boogerd | Rabobank | + 0.48 |
| 9 |  Danilo Di Luca | Liquigas | + 2.32 |
| 10 |  Andrea Pagoto | Ceramica Panaria-Navigare | + 3.53 |
Osallistuneet joukkueet

Kilpailussa olivat mukana seuraavat joukkueet:
UCI ProTour -joukkueet: AG2R Prévoyance, Astana Team, Bouygues Télécom, Caisse d'Epargne-Illes Balears, Cofidis, Crédit Agricole, Team CSC, Davitamon-Lotto, Discovery Channel, Euskaltel-Euskadi, La Française des Jeux, Gerolsteiner, Lampre-Fondital, Liquigas-Bianchi, Team Milram, Phonak Hearing Systems, Quick Step - Innergetic, Rabobank, Saunier Duval - Prodir, T-Mobile Team
"Villin kortin" tallit: Acqua & Sapone, Team Barloworld, Team LPR, Ceramica Panaria-Navigare, Selle Italia - Serramenti Diquigiovanni
Luboš Buchta

Lubomir "Luboš" Buchta (s. 16. toukokuuta 1967 Nové Město, Tšekkoslovakia) on tšekkiläinen maastohiihtäjä, joka aktiiviurallaan edusti myös Tšekkoslovakiaa.
Buchta kilpaili kolmissa olympialaisissa 1992–1998 ja neljissä MM-kilpailuissa 1991–1997. Hän sijoittui 1991 Val di Fiemmen MM-kilpailuissa 10 kilometrin perinteisen hiihtotavan kilpailussa viidenneksi ja 30 kilometrin perinteisen kilpailussa yhdeksänneksi. Albertvillen olympialaisissa 1992 hän oli 30 kilometrin perinteisen hiihtotavan kilpailussa kolmastoista. Lillehammerin olympialaisissa 1994 hän sijoittui parhaimmillaan 50 kilometrin perinteisen kilpailussa 20:nneksi. Hän oli 1995 Thunder Bayn MM-kilpailuissa 10 kilometrin perinteisen hiihtotavan kilpailussa 20:s ja Trondheimissa 1997 takaa-ajokilpailussa kahdeksastoista. Naganon olympialaisissa 1998 hän sijoittui 50 kilometrin vapaan hiihtotavan kilpailussa 13:nneksi.
Buchra kilpaili maastohiihdon maailmancupissa vuosina 1989–1998. Hän sijoittui kolmanneksi 50 kilometrin perinteisen hiihtotavan kilpailussa Vangissa maaliskuussa 1992. Kymmenen parhaan joukkoon hän sijoittui henkilökohtaisissa kilpailuissa kaikkiaan kymmenen kertaa. Maailmancupin kokonaiskilpailussa hän oli parhaimmillaan seitsemästoista kaudella 1991–1992.
Buchta kantoi Tšekin lippua Naganon olympialaisten 1998 avajaisissa.
Blue Weaver

Blue Weaver vuonna 2008.
Derek John ”Blue” Weaver (s. 11. maaliskuuta 1947 Cardiff, Wales) on brittiläinen kosketinsoittaja. Hän oli walesilaisen Amen Corner -yhtyeen perustajajäseniä. Vuonna 1974 hän oli mukana Mott the Hooplen Yhdysvaltain-kiertueella, ja hänen soittoaan kuullaan myös samana vuonna ilmestyneellä yhtyeen livealbumilla.
Vuosina 1975–1983 Weaver soitti Bee Geesin kanssa. Hänestä tuli ensimmäinen Gibbin veljesten ulkopuolinen henkilö, joka sai nimensä yhtyeen kappaleen tekijätietoihin. Kyseinen laulu oli Main Course -albumilla (1975) julkaistu ”Songbird”.
Weaver on toiminut myös sessiomuusikkona ja soittanut muun muassa Stevie Wonderin, Pet Shop Boysin, The Damnedin ja Chicagon levyillä. Hän ei ole julkaissut sooloalbumeja.
Liedenpohjan kirkko

| Liedenpohjan kirkko |
| --- | --- |
 Kirkko kesällä 2017.
Sijainti:  Liedenpohja, Virrat
Koordinaatit:  62°22′52.1″N, 023°39′35.3″E
Seurakunta:  Virtain seurakunta
Rakentamisvuosi:  1961
Suunnittelija:  Voipa Sulkava
Materiaali:  puu
Istumapaikkoja:  100
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Liedenpohjan kirkko on puinen kirkkorakennus Virtain Liedenpohjan kylässä. Kirkko ja sen viereinen hautausmaa sijaitsevat Isoharjun laella noin 20 kilometriä Virtain keskustasta Alavuden suuntaan.
Historia

Ensimmäinen yritys saada alueelle "saarnahuone" oli vuonna 1813, kun alueen asukkaat pyysivät lupaa Turun tuomiokapitulilta mutta eivät saaneet. Toinen yritys tehtiin puoli vuosisataa myöhemmin, jolloin esitys käsiteltiin senaatissa. Se hyväksyi anomuksen helmikuun viimeisenä päivänä 1861. Lääninarkkitehti Carl Axel Setterberg laati saarnahuoneelle piirustukset, mutta rakentamiskustannukset piirustusten mukaisesti olivat kyläläisille liian suuret, ja hanke kaatui. Seuraaviin yrityksiin oman kirkon rakentamiseksi vuosina 1910 ja 1912 liittyi suunnitelma, jonka tarkoituksena oli perustaa oma kirkkoherrakunta alueen kylistä sekä Virtain että Alavuden puolelta. Hankkeet kaatuivat kylien erimielisyyksiin ja ylempien tahojen kielteisiin kantoihin. Osatekijänä olivat myös meneillään olevat sortovuodet.
Ensimmäisen konkreettisen tuloksen saavutti sotien jälkeen lokakuussa 1947 perustettu Liedenpohjan hautausmaan ja seurakuntatalon kannatusyhdistys r.y. Jo ennen perustavaa kokousta yhdistys oli saanut paikalliselta maanviljelijältä hehtaarin suuruisen maa-alan hautausmaata varten. Joulukuussa 1949 opetusministeri antoi yhdistykselle oikeuden perustaa hautausmaan, joka vihittiin käyttöön helmikuussa 1950.
Kun Virtain kunta vuonna 1955 luopui 60 vuotta vanhasta kylän koulurakennuksesta, päätti seurakuntataloyhdistys ostaa ja siirtää sen hautausmaan viereen ostetulle maa-alalle. Talkooväki siirsi myös graniittikivijalan. Siirron yhteydessä rakennus muutettiin kirkoksi Voipa Sulkavan suunnitelmien mukaan. Kirkon, jossa oli sata istumapaikkaa, vihki Lapuan piispa Eero Lehtinen 8. lokakuuta 1961. Kirkonkello saatiin lahjoituksena vuonna 1966.
Kirkko sähköistettiin vuonna 1970, jolloin siirryttiin lämmityksen osalta kamiinoiden käytöstä sähkölämmitykseen.
Aiheesta muualla

Virtain seurakunta: Liedenpohjan kirkko ja hautausmaa
Biosentrismi

Samanarvoiset
Biosentrismi (kreikan sanoista βίος ’elämä’ ja κέντρον ’keskus’) on poliittinen ja ympäristöfilosofinen näkemys, jonka mukaan kaikki elämä on yhtä arvokasta. Se vastustaa ihmiskeskeisyyttä eli antroposentrismiä, jossa ympäristön arvo määrittyy sen ihmiselle tuottaman hyödyn perusteella. Biosentrismin mukaan ihminen ei ole muita elämänmuotoja korkeampi tai erityisempi, eivätkä luonto ja eläimet ole ihmiselle alisteisia.
Biosentrismin kannattajat tukevat yleensä elämän monimuotoisuutta, eläinten oikeuksia ja luonnonsuojelua.
Luboš Račanský

| Mitalit> Miesten ammunta.Maa:   Tšekkoslovakia. Olympialaiset  | Mitalit> Miesten ammunta.Maa:   Tšekkoslovakia. Olympialaiset  | Mitalit> Miesten ammunta.Maa:   Tšekkoslovakia. Olympialaiset  | Miesten ammunta> Maa:   Tšekkoslovakia. |
| --- | --- | --- | --- |
|  Pronssia | Barcelona 1992 | 10 m olympiakivääri |  |
| MM-kilpailut  | MM-kilpailut  | MM-kilpailut  |  |
|  Kultaa | Suhl 1986 | 10 m liikkuva maali |  |
|  Kultaa | Budapest 1987 | 10 m likkuva maali |  |
|  Kultaa | Budapest 1987 | 10 m likkuva maali, joukkue |  |
|  Kultaa | Stavanger 1991 | 10 m olympiakivääri |  |
|  Hopeaa | Suhl 1986 | 10 m liikkuva maali, joukkue |  |
|  Pronssia | Sarajevo 1989 | 10 m olympiakivääri, joukkue |  |
Maa:   Tšekki
| MM-kilpailut  | MM-kilpailut  | MM-kilpailut  |  |
|  Kultaa | Milano 1994 | 50 m villikarju, sekajuoksut |  |
|  Kultaa | Milano 1994 | 10 m olympiakivääri, joukkue |  |
|  Kultaa | Milano 1994 | 10 m olympiakivääri, sekajuoksut, joukkue |  |
|  Kultaa | Milano 1994 | 50 m villikarju, sekajuoksut, joukkue |  |
|  Kultaa | Barcelona 1998 | 10 m olympiakivääri, sekajuoksut, joukkue |  |
|  Kultaa | Lahti 2002 | 50 m villikarju, sekajuoksut, joukkue |  |
|  Kultaa | Zagreb 2006 | 50 m liikkuva maali, joukkue |  |
|  Kultaa | Plzeň 2008 | 50 m liikkuva maali, joukkue |  |
|  Kultaa | Plzeň 2008 | 50 m likkuva maali, sekajuoksut, joukkue |  |
|  Hopeaa | Milano 1994 | 50 m villikarju |  |
|  Hopeaa | Lahti 2002 | 50 m villikarju |  |
|  Hopeaa | Lahti 2002 | 50 m villikarju, joukkue |  |
|  Hopeaa | Plzeň 2008 | 10 m liikkuva maali, joukkue |  |
Luboš Račanský (s. 13. maaliskuuta 1964 Benešov) on tšekkiläinen riistamaaliampuja ja olympiamitalisti.
Racansky on saavuttanut olympialaisista pronssia 10 m olympiakiväärissä Barcelonassa 1992. MM-kilpailuista hän on voittanut Tšekin ja Tšekkoslovakian joukkueissa yhteensä 13 kultaa, viisi hopeaa ja yhden pronssin.
Lothar de Maizière

| Lothar de Maizière |
| --- | --- |

Saksan demokraattisen tasavallan pääministeri
 12. huhtikuuta 1990 – 3. lokakuuta 1990  
Edeltäjä:  Hans Modrow
Seuraaja:  virka lakkautettu
Henkilötiedot
Syntynyt: 2. maaliskuuta 1940 (ikä 84) Nordhausen, Saksa
Tiedot
Puolue:  CDU (DDR)  CDU (BRD)
 Nimikirjoitus
Lothar de Maizière  (s. 2. maaliskuuta 1940) on saksalainen konservatiivinen poliitikko, joka oli Saksan demokraattisen tasavallan viimeinen pääministeri ja ainoa vapailla vaaleilla valittu pääministeri.
Itä-Saksan ensimmäiset vapaat parlamenttivaalit järjestettiin 18. maaliskuuta 1990 ja niiden selväksi voittajiksi nousi kristillisdemokraattien johtama konservatiiviliittouma. DDR:n kansankamari valitsi Lothar de Maizièren pääministeriksi 12. huhtikuuta 1990. Lothar de Maizièren pääministeriys päättyi 3. lokakuuta 1990 Saksan jälleenyhdistyessä.
Lothar de Maizièren suku oli hugenotteja, jotka pakenivat Ranskasta vainojen takia Preussiin 1600-luvulla. Saksan sisäministeri Thomas de Maizière on hänen serkkunsa.[lähde? ]
Aiheesta muualla

Kuvia tai muita tiedostoja aiheesta Lothar de Maizière Wikimedia Commonsissa
Lombardian ympäriajo 2013

Lombardian ympäriajo 2013 oli järjestyksessään 107. Lombardian ympäriajo. Se ajettiin 242 kilometrin reitillä Bergamosta Leccoon 6. lokakuuta 2013.
Joaquim Rodríguez uusi edellisvuoden voittonsa karattuaan jälleen Villa Verganon nousussa, jonka huippu oli yhdeksän kilometriä ennen maalia. Alejandro Valverde sijoittui toiseksi ja Rafał Majka kolmanneksi.
Tulokset

Lähde: Cyclingnews
|  | Ajaja | Maa | Joukkue | Aika |
| --- | --- | --- | --- | --- |
| 1 | Joaquim Rodríguez |  Espanja | Katjuša | 6.10.18 |
| 2 | Alejandro Valverde |  Espanja | Team Movistar | +17 |
| 3 | Rafał Majka |  Puola | Team Saxo-Tinkoff | +23 |
| 4 | Daniel Martin |  Irlanti | Garmin-Sharp | +45 |
| 5 | Enrico Gasparotto |  Italia | Astana Team | +45 |
| 6 | Daniel Moreno |  Espanja | Katjuša | +55 |
| 7 | Pieter Serry |  Belgia | Omega Pharma-Quick Step | +55 |
| 8 | Franco Pellizotti |  Italia | Androni Giocattoli - Venezuela | +55 |
| 9 | Ivan Santaromita |  Italia | BMC Racing Team | +55 |
| 10 | Robert Gesink |  Alankomaat | Belkin Pro Cycling Team | +55 |
Osallistuneet joukkueet

Kilpailussa olivat mukana seuraavat 25 joukkuetta:
UCI Pro -joukkueet: Ag2r-La Mondiale, Argos-Shimano, Astana Team, Belkin Pro Cycling Team, BMC Racing Team, Cannondale Pro Cycling Team, Euskaltel-Euskadi, FDJ, Garmin-Sharp, Katjuša, Lampre-Merida, Lotto-Belisol, Team Movistar, Omega Pharma-Quick Step, Orica-GreenEDGE, RadioShack-Leopard, Team Saxo Bank, Team Sky, Vacansoleil-DCM
UCI Continental Circuits -joukkueet: Androni Giocattoli - Venezuela, Colombia, Team Europcar, IAM Cycling, MTN Qhubeka, Team NetApp-Endura
Lepo Laurila

Johan Leopold "Lepo" Laurila, vuoteen 1907 Laurén (19. lokakuuta 1878 Mäntsälä – 4. toukokuuta 1956 Helsinki) oli suomalainen viulutaiteilija ja alttoviulisti, director musices.
Henkilöhistoria

Laurilan vanhemmat olivat ajuri Henrik Johan Laurén ja Maria Adolfina Pietala ja puoliso vuodesta 1908 Maria Alina Saarholma. Viulunsoiton Laurila aloitti jo kahdeksanvuotiaana. Hän kävi Helsingin filharmonisen seuran orkesterikoulun 1886 ja sitten Helsingin musiikkiopiston 1900. Helsingin filharmonisen orkesterin 1. viulun soittaja hän oli vuodesta 1900, samoin kuin Helsingin musiikkiopiston jousikvartetin jäsen, musiikkiopistossa hän opetti vuodesta 1905. Laurila oli Helsingin kaupunginorkesterin 1. alttoviulunsoittaja 1912–1946. Hän oli perustamassa Suomen Muusikkojen Liittoa ja toimi sen puheenjohtajana 1917–1931. Hän oli myös Pohjoismaisen muusikkounionin presidentti 1925–1928 ja Suomen Kamarimusiikkiseuran musiikkipäällikkö 1945–1951. Director musices -arvonimi Laurilalle myönnettiin 1934. Hän toimi Muusikkerilehden päätoimittajana 1920–1929.
Julkaisuja

Musiikkisanasto, Fazerin musiikkikauppa, 1930
Ernst Rydberg: Viulun rakentamisesta, suom. L. L., Fazerin musiikkikauppa, 1925
Berghamn

Berghamn-nimisiä saaria on Suomessa useita. Tunnetuimpia ovat
Berghamn (Nauvo)
Berghamn (Houtskari)
Berghamn, lauttasatama Ahvenanmaalla Eckerössä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Berghamn”, voi hakea sivunnimihaulla, laajalla sivunnimihaulla tai tekstihaulla.
Laura Österberg Kalmari

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Laura Österberg Kalmari
Syntymäaika: 27. toukokuuta 1979 (ikä 45)
Pelipaikka: piilokärki
Laura Österberg Kalmari (o.s. Kalmari, s. 27. toukokuuta 1979 Kirkkonummi) on suomalainen uransa päättänyt jalkapalloilija. Hän oli pelipaikaltaan hyökkääjä. Useimmiten hänet nähtiin piilokärkenä kärkihyökkääjien takana.[lähde? ]
Österberg Kalmari pelasi vuodet 2005 ja 2006 Ruotsin mestaruussarjassa Damallsvenskanissa tukholmalaisen Djurgården/Älvsjön joukkueessa. Kaudeksi 2007 hän siirtyi Damallsvenskanissa pelaavaan AIK:n joukkueeseen. Vuodeksi 2010 Österberg Kalmari siirtyi Yhdysvaltoihin WPS-liigaan Sky Blue FC -seuraan.
Ensimmäisen naisten maaottelunsa Österberg Kalmari pelasi 11. maaliskuuta 1996 Islantia vastaan. Hän oli 41 maalillaan Suomen maajoukkueen kaikkien aikojen paras maalintekijä lokakuuhun 2019 saakka kunnes Linda Sällström ohitti hänet. Österberg Kalmari ylitti toisena naispelaajana Anne Mäkisen jälkeen 100 maaottelun rajan (22. huhtikuuta 2006 vieraspelissä Puolaa vastaan). Juhlaottelussaan Österberg Kalmari teki kolme maalia. Kaikkiaan hän pelasi 130 maaottelua. Hän oli ehdolla Fifan vuoden pelaajaksi vuosina 2005 ja 2006.
Seurat

| --- | --- |
1984–1995: Kyrkslätt IF, Kirkkonummi
1995–1996: Puistolan Urheilijat, Helsinki
1997: Malmin Palloseura, Helsinki.
1998–1999: Helsingin Jalkapalloklubi
2000: University of Portland, Yhdysvallat
2000–2001: Helsingin Jalkapalloklubi
2002: Boston Renegades, Yhdysvallat
2002–2004: Umeå IK, Ruotsi
2005–2006: Djurgården/Älvsjö, Ruotsi
2007–2009: AIK, Ruotsi
2010–2011: Sky Blue FC, Yhdysvallat
Saavutukset

EM-välierä 2005
UEFA cupin mestaruus 2003 ja 2004
UEFA cupin välierä 2002
U-16 PM-kulta 1994
Lukiolaisten MM-kulta 1997
Vuoden naispelaaja Suomessa 1999, 2003, 2006, 2009 ja 2010
Vuoden naisfutaaja (pelaajien äänestys) 1996 ja 2000
Vuoden tyttöpelaaja 1995 ja 1996
SM-sarjan maalikuningatar 1999, 2000 ja 2001
W-league Pohjois-Amerikan mestaruus 2002
Suomen mestaruus 1998, 1999, 2000 ja 2001
Suomen cup 1996, 1997, 1998, 1999 ja 2000
Damallsvenskan kulta 2002
Damallsvenskan hopea 2003, 2004 ja 2006
Damallsvenskan pronssi 2005
Ruotsin cup 2002 ja 2003
Damallsvenskanin maalikuningatar 2004
Suomen Palloliiton myöntämä Erik von Frenckell -mitali tunnustuksena mittavasta työstä suomalaisen jalkapallon edistämiseksi
Suomen urheilugaala 2009 Esikuva-palkinto
Yksityiselämä

Österberg Kalmari on naimisissa Niko Österbergin kanssa. Perheeseen kuuluu maaliskuussa 2008 syntynyt tytär. Kalmari palasi synnytyksen jälkeen pelikentille kesäkuussa 2008.
Aiheesta muualla

Laura Österberg Kalmari Palloliiton sivuilla.
Suomen joukkue – Jalkapallon naisten EM-kilpailut 2005
1 Kunnas |
2 Vaelma |
3 Julin |
4 Valkonen |
5 Salmén |
6 Sarapää |
7 Mäkinen |
8 Mustonen |
9 Kalmari |
10 Rantanen |
11 Kackur |
12 Junkkari |
13 Thorn |
14 Ahonen |
15 Malaska |
16 Uusi-Luomalahti |
17 Lindqvist |
18 Talonen |
19 Lindström |
20 Matikainen |
Valmentaja Käld
Suomen joukkue – Jalkapallon naisten EM-kilpailut 2009
1 Meriluoto |
2 Vaelma |
3 Julin |
4 Valkonen |
5 Niemi |
6 Salmén |
7 Mäkinen |
8 Nokso-Koivisto |
9 Österberg Kalmari |
10 Rantanen |
11 Lehtinen |
12 Häkkinen |
13 Hyyrynen |
14 Korpela |
15 Malaska |
16 Westerlund |
17 Hirvonen |
18 Sällström |
19 Sainio |
20 Sjölund |
21 Talonen |
22 Saari |
Valmentaja Käld
Österberg Kalmari (oikealla) Sky Blue FC:n peliasussa.
Lekaa otsaan

| Lekaa otsaan Ernos |
| --- | --- | --- |

Livealbumin tiedot
 Äänitetty : 1969
 Julkaistu: 1970
 Formaatti: LP
 Tuottaja(t): Oy Finnlevy Ab
 Tyylilaji: pop
 Kesto: 45.06
 Levy-yhtiö: Finnlevy
Ernos muut julkaisut
| Rutto ja romu 1968 | Lekaa otsaan 1970 | Ernos 1972 |
Lekaa otsaan on Ernos-yhtyeen toinen LP-levy. Se oli toinen Suomessa äänitetty rock-levy, jonka sisältö koostui live-esiintymisistä, vuonna 1969 julkaistun Kirka keikalla -levyn jälkeen. Albumi taltioitiin Kulttuuritalolla Helsingissä vuonna 1969, ja julkaistiin vuoden 1970 puolella.
Kesäkuussa 1968 laulajatytöt Kati Borg ja Marjo-Riitta Kervinen olivat tulleet yhtyeeseen. Keikoilla esitettiin muun muassa Beach Boysin, The Mamas & the Papasin ja The Supremesin sävellyksiä. Tuon ajan ja 1950-luvun rock-suosikeista yhtye teki omia sovituksiaan.
Lekaa otsaa -levylle on koottu katsaus yhtyeen keikkasetin sisältämistä lainakappaleista 1960-luvun loppupuolelta. Vielä 2010-luvullakin yhtyeen ohjelmisto käsittää Erno Lindahlin omien sävellysten lisäksi suurimman osan levyn materiaalista. Levyllä kuullaan muun muassa The Renegadesin (”Cadillac”), The Beatlesin (”She Loves You”) ja edellä mainittujen yhtyeiden sävellyksiä.
Ensimmäinen levytys Rutto ja romu oli osoitus Lindahlin ja yhtyeen omaperäisestä, suomenkielisestä luomistyöstä, mutta kakkosalbumilla palataan lähinnä rockin juurille omaperäisyydestä tinkien. Albumi on julkaistu yhdessä yhtyeen ensimmäisen LP:n Rutto ja romu parina uudelleen masteroituna CD-versiona vuonna 2008. CD:lle on lisätty bonusraidat ”Maria Louiza” ja ”Ei paljon puutu onnestain”.
Kappaleet

Kaikki kappaleet sovittanut Erno Lindahl.
I Get Around – 2.10 (säv. Brian Wilson-Mick Love)
You're My Baby – 2.28 (säv. L.Huff)
Ha-Ha-Ha – 1.50 (säv. Otis Redding)
High Healed Sneakers – 1.34 (säv. Higginbotham)
You Can't Hurry Love – 2.23 (säv. Holland-Dozier-Holland-Hazlewood)
Papa Oom-Mow-Mow – 2.15 (säv. Frazier-Harris-White-Wilson)
She Loves You – 4.35 (säv. Lennon-McCartney)
Lulu's Back In Town – 1.23 (säv. Warren-Dublin)
Tallahassie Lassie – 3.17 (säv. Slay Jr-Crewe-Picariello).
Cadillac – 2.14 (säv. Brown-Gibson-Mallet-Johnson)
Darling – 2.21 (säv. Brian Wilson)
"Pikkupotpuri" – 4.13
Do You Know the Way to San José – 1.15 (säv. David-Bacharach)
Mrs. Robinson – 0.55 (säv. Paul Simon)
Respect – 2.05 (säv. Otis Redding)
Putti Putti – 0.38 (säv. Jay Epae)
Graduation Day – 3.28 (säv. Joe&Noel Sherman)
Pretty Little Angel Eyes – 2.23 (säv. C.Lee-T.Boyce)
Tutti Frutti – 1.41 (säv. Penniman-Bostrie-Lubin)
Hound Dog – 2.16 (säv. Lieber-Stoller)
Shaking All Over – 4.35 (säv. Heath)
Kokoonpano

Erno Lindahl – laulu, kitara ja piano
Ilari Hannula – laulu
Seppo "Sebastian" Nurmi – basso
Kari Laakso – kitara
Timo Penttilä – rummut
Kati Borg – laulu
Marjo-Riitta Kervinen – laulu
Tuotanto

J.Ahera – äänittäjä
Lauri Kanerva & Ernos – kansikuva
Leka (Norja)

Leka on Norjan kunta Pohjois-Trøndelagin läänin luoteisosan saaristossa. Suurin kunnan saarista on Leka (57 km²). Sen itäpuolella on Austra, jonka länsiosa, Gutvik (38 km²) kuuluu Lekan kuntaan. Lekan saaren ympärillä on paljon pikkusaaria ja luotoja. Saaresta 12 km pohjoiseen sijaitsevat Hortaøyenen saaret ja 30 km luoteeseen Sklinnaøyene, joilla on suuria lunniyhdyskuntia ja paljon merimetsoja.
Kuvia

Lekan kirkko
Lekamøya-kivi
Sklinnan majakka
Tunnettuja henkilöitä

Torbjørn Færøvik (s. 1948), toimittaja ja tietokirjailija
Thomas Hjalmar Westgård (s. 1995), irlantilais-norjalainen maastohiihtäjä
Aiheesta muualla

Kuvia tai muita tiedostoja aiheesta Leka (Norja) Wikimedia Commonsissa
Trøndelagin läänin kunnat
Flatanger
Frosta
Frøya
Grong
Heim
Hitra
Holtålen
Høylandet
Inderøy
Indre Fosen
Leka
Levanger
Lierne
Malvik
Melhus
Meråker
Midtre Gauldal
Namsos
Namsskogan
Nærøysund
Oppdal
Orkland
Osen
Overhalla
Rennebu
Rindal
Røros
Røyrvik
Selbu
Skaun
Snåsa
Steinkjer
Stjørdal
Trondheim
Tydal
Verdal
Ørland
Åfjord
Norjan läänit | Norja
Lex Talionis

| Lex Talionis National Napalm Syndicate |
| --- | --- | --- |

EP-levyn tiedot
 Julkaistu: 27. kesäkuuta 2014
 Formaatti: MCD
 Tyylilaji: thrash metal
 Kesto: 12.26
 Levy-yhtiö: Violent Journey
National Napalm Syndicaten muut julkaisut
| Devolution of Species 2009 | Lex Talionis 2014 | Time is the Fire 2018 |
Lex Talionis on suomalaisen thrash metal -yhtye National Napalm Syndicaten EP-levy. Se julkaistiin 27. kesäkuuta 2014 levymerkillä Violent Journey Records. EP sisältää kaksi uutta kappaletta sekä kolme cover-versiota tunnettujen suomalaisten hardcore punk -yhtyeiden tuotannosta.
Kappale "My Pudasjärvi" on cover-versio Nuclear Assaultin kappaleesta "My America", joka on muunnettu ylistämään yhtyeen kotipaikkakuntaa, Pudasjärveä.
Kappaleet

The Church of the Rat – 2.53
Planet Satan – 5.43
Oulu palaa – 1.20 (Vivisektio -cover)
Jeesus oli venäläinen kantoraketti – 2.00 (KTMK -cover)
My Pudasjärvi – 0.30 (Nuclear Assault -cover, demo 1988)
Kokoonpano

Aku Raaska – laulu
Jukka Kyrö – kitara
Hapa Lampinen – kitara
Niko Karppinen – bassokitara
Pasi Pauanne – rummut
Arvostelut

Kaaoszine.fi:
Metal-temple.com:
Aiheesta muualla

Lex Talionis Discogsissa. (englanniksi)
Albumi Lex Talionis Encyclopaedia Metallum -sivustolla (englanniksi)
Berghia verrucicornis

| Berghia verrucicornis |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Alaluokka::  Takakiduskotilot Opisthobranchia
Lahko::  Vapaakiduskotilot Nudibranchia
Alalahko::  Dexiarchia
Osalahko::  Aeolidida
Yläheimo::  Aeolidioidea
Heimo::  Aeolidiidae
Suku::  Berghia
Laji::  verrucicornis
Kaksiosainen nimi
 Berghia verrucicornis  (Costa A., 1867)  
Infobox OKNimi-testi OK: 
Berghia verrucicornis on meressä elävä nilviäinen, joka kuuluu  vapaakiduskotiloiden lahkoon (Nudibranchia). Sitä tavataan Atlantissa ainakin Välimeren suulla ja Afrikan länsirannikolla., mahdollisesti myös Amerikan puoleisella rannikolla. Tällä nimellä myydään riutta-akvaarioihin nilviäisiä, jotka tehokkaasti tuhoavat kiusallisia lasiruusuja eli  Aiptasia-suvun merivuokkoja, mutta akvaarioihin  myyty laji on useimmin ilmeisesti Aeolidiella stephanieae
Berghia-kotilot kassvavat noin 2–3 cm pitkiksi. Niiden selkää peittävät värikkäät cerata-nimiset ulokkeet, joita eläin käyttää sekä hengittämiseen että muuhun aineenvaihduntaan. Niiden ruumissa elää symbioottisia zooksantelli-leviä, mutta levien yhteyttämistuotteet eivät riitä kotilon ainoaksi ravinnoksi, vaan sen on saatava säännöllisesti ravinnokseen lasiruusuja.